JohanHeinsen/ENO huggingface dataset:
Viborger Samler, 1846-02-14
Det fortjener at udhæves at Lord Morpeth har i den Tale, han holdt til sine Vælgere i Wakefield, udtalt sig meget bestemt imod Forlængelsen af Korntoldscalaen og for den øieblikkelige Frigivelse af Kornudførselen. Almindelighed erklærede han sig tilfreds med Sir Rob. Peels Forslag, navnligen som et Middel til at udvide Forbindelsen med Udlandet og sikkre Freden med de nordamericanske Fristater. Staterne i den østlige Deel af Unionen med deres udstrakte Kyst, deres store Fabrikstæder, deres Havne og Handelsforbindelser vare naturligviis imod Krigen, fordi den satte deres Velfærd paa Spil. Jkke saaledes de vestlige Stater, der laae i det Jndre af Landet, der dreve Agerdyrkning og ikke ændsede Handelsforbindelsen med England, hvor de ikke kunde afsætte deres Hvede uden at risikere at komme til at betale 20 sk. pr. Qvtr. i Told. Disse vare stemte for Krigen; thi den truede dem ikke med noget synderligt Tab. Men man tilstille dem Lettelser i Toldafgifterne, og de ville snart omstemmes til et fredeligere Sindelag. De ville da snart anvende større vedholdende Flid med Hensyn til deres Jorders Dyrkning; de ville ikke som vilde, ubændige Mennesker storme ud i Solituderne; de ville ikke længere antænde Krigsflammen for derved at sætte sig i Besiddelse af et med Fyrre- og Grantræer bevoxet, sumpigt Land som Oregongebetet.
Viborger Samler, 1846-02-14
Den engelske Dampkrigsflaade tæller 122 Skibe hvoriblandt 9 Fregatter, af hvilke to af 800 Hestes Kraft: paa Stabelen staae 34 Dampskibe.
Viborger Samler, 1846-02-14
Frankerig. Havde de Deputeredes Kammer antaget Billaults Amendement, havde det til samme Tid udtalt en Dadel over den sidste, imellem Frankerig og England afsluttede Tractat, hvorved Gjennemsøgningsretten deels er ophævet, deels væsentligen indskrænket. Amendementet bestredes af de lærde Jurister Peyramont og He bert, hvis vidtløftige Foredrag og subtile Distinctioner, imellem droit de visite og droit de recherche ikke morede Kammeret. Da Dupin mistvivlede om at Kammeret vilde modtage Billaults med tydelige Ord fremsatte Amendement: Kammerets Ønske vilde have været opfyldt, saafremt den afsluttede Convention, i det den beskyttede Menneskerettigheder, tillige paa en mere betryggende Maade havde sikkret vort Flags Uafhængighed imod enhver Krænkelse. – foreslog han de Ord: "Vor Søerets beskyttende Grundsætninger ville blive opretholdte." Men Guizot opfordrede Generalprocuratoren for Cassationstribunalet til tydeligen at udtale sig, om han (Dupin) ved sit Amendement enten fuldkommen billigede Overeenskomsten af 29de Mai, eller om han vilde dadle samme; i sidste Tilfælde opfordrede Guizot Kammeret – saafremt det billigede den af Ministeriet sluttede Overeenskomst til at forkaste Amendementet. Knurrende trak Dupin sig tilbage med sit Amendement; kun fremmumlede han nogle selve Sagen uvedkommende Ord om at Adressen efterhaanden blev til en Lovtale, og med aabent Visir fremtraadte Billault nu med sit dadlende Amendement, der fristede samme Skjebne som Odilon=Barrots, Berryers og Remusats Amendements.
Viborger Samler, 1846-02-14
Paris, den 6te Febr. I Anledning af Expeditionen til Madagascar har de Deputeredes Kammer antaget følgende af d'Angeville stillede Amendement: "Frankerig, viger ikke tilbage for de Offre, Jnteresser af saadan Vigtighed paalægge det. Men det ventes af Deres Majestæts Regjerings Klogskab, at den ikke uden anerkjendt Nødvendighed indlader sig i fjerne og vovelige Foretagender." Guizot gav nemlig den Erklæring, at Ministeriet havde Intet at indvende imod dette Amendement, og at Expeditionen til Madagascar kun var foretagen, da Frankerigs Ære og de franske Besiddelsers Jnteresse i hine Egne (Bourbon, Mayotte og Nossibe) gjorde samme nødvendig. Fornævnte Øer forsynes nemlig for en stor Deel med Levnetsmidler fra Madagascar. Til Amendementet stillede Billault det Tillæg at indskyde en Reservation angaaende Frankerigs Souverainitet over Madagascar. Guizot spurgte om Billault vilde ved sit Tillæg udtrykke, at Frankerig nogensinde havde opgivet sin Ret. Billault negtede dette, og Amendementet antoges nu næsten eenstemmigen. Saaledes ogsaa den 8de Paragraph, der indeholdt en Protest imod Krænkelsen, af de Overeenskomster, der garanterede den polske Nationalitet, og Mornays Forslag om, at Polen udtrykkelig skulde nævnes, antoges med Adressecommissionens Samtykke. Da Posten afgik, havde Lamartine taget Ordet om de syriske Anliggender.
Viborger Samler, 1846-02-14
Journ. d. Deb. meddeler Efterretninger fra Otahaitiaf 10de Septbr. Efter denne Journal ere Pritchards Fordringer undersøgte med Redelighed og Omhu og kun et i og for sig selv uvigtigt Punct har givet Anledning til nogle Betænkeligheder, som Commissairerne have troet at burde overlade til deres resp. Regjeringer. Dette Punct vil, saaledes som ogsaa Sir Rob. Peel allerede har erklæret i Parlementet, let kunne ordnes. Derimod udtaler det ministerielle Blad med mærkelig Bestemthed, sin Misbilligelse i Anledning af den engelske Admirals Forhold ved flere Leiligheder og siger: "Den engelske Admiral var ankommen til Øen med et Krigskib og en Corvette; kun med Sidstnævnte var han løben ind i Bugten ved Papeiti, og havde først efter nogen Toven besluttet sig til at hilse det franske Protectoratsslag. Det er at beklage at den engelske Admiral ikke har udviist et Sindelag, der mere stemmer overeens med hans Regjerings Politik, og at han ikke med bedre Anstand har fundet sig i at opfylde en uundgaaelig Formalitet."
Viborger Samler, 1846-02-14
Rusland og Polen. Fra St. Petersborg meddeles under 31te Jan. en ny Krigsbulletin fra Caucasus (af 12te Jan. J Spidsen for 10 Batailloner, forsynede med 10 Kanoner, var Gen. Freitag rykket ud i Midten af Decbr. for at afbrænde, om muligt, den store Hotingerskov, som Tschetschenzerne stedse have forsvaret med Haardnakkenhed. For at understøtte denne Operation rykkede til samme Tid ud i Felten under General Nestorows Commando 20 Compagnier og 7 1/2 Coborter, Cavallerie. Den 17de Decbr. toge Operationerne deres Begyndelse, og allerede den 1ste Jan. var den til Udhugning og Afbrænden bestemte Deel af Skoven ødelagt. Dette Syn opfyldte hele det lille Aschetscha med dyb Kummer. Øxens Slag og de knittrende Flammer rystede i frygtelig høi Grad Jndbyggerne, der ikke længere kunde gientende deres egen Hjemstavn. Endskjøndt Bjergboerne, forstærkede med Mandskab og Skyts fra Schamyl, søgte at forstyrre de russiske Krigere, vovede de dog intet alvorligt Angreb. Saaledes er da nu en fri Passage aabnet for de russiske Tropper igjennem denne farlige Skov; thi paa Kardeskskudsvidde er Alt nedbrændt paa begge Sider af Veien. I Januar vilde man paa samme Maade ødelægge den Hethinske Skov ved Walarikefloden.
Viborger Samler, 1846-02-14
En af de meest anseete Godsbesiddere i Liffland skal være ankommen til Petersborg med et Andragende fra en stor Deel af disse Godsbesiddere om at Regjeringen vilde kjøbe den protestantiske Lifflandske Adels Godser, og at Keiseren vilde tillade dem at trække sig tilbage til Tydskland.
Viborger Samler, 1846-02-14
J Castellet i Warschau har en Statsfange, for at gjøre en Ende paa den slette Behandling han maatte lide, opbrændt sig selv; da han intet Middel fandt til at tage sig afdage paa anden Maade, stillede han en Lampe under sin Seng og lod sig tilligemed denne fortære af Luerne. Efterretningen om denne skrækkelige Gierning bevirkede en Aandsforvirring hos en af de andre Fanger, saa at han maatte bringes i en Daareanstalt.
Viborger Samler, 1846-02-14
Jndenlandske Efterretninger.
Viborger Samler, 1846-02-14
Kjøbenhavn. Generalfiscalsagen imod Høiesteretsadvocat Lehmann, Candidat Poulsen, og Pastor Helveg er i Tirsdags bleven paadømt i Criminal- og Politiretten. Conclusionen lyder saaledes: "De Tiltalte, Cand. phill. Hans Frederik Poulsen, Capellan Hans Frederik Helveg og Høiesteretsadvocat Orla Lehmann bør for Generalfiscalens Tiltale i denne Sag frie at være. For Tiltalte, Cand. phill. Poulsens og Capellan Helvegs Vedkommende udredes Actionens Omkostninger af det Offentlige, hvorimod Tiltalte, Høiesteretsadvocat Lehmann, tilsvarer bemeldte Omkostninger forsit Vedkommende og derunder Salair til Generalfiscalen, Etatsraad, Høiesteretsadvocat Treschow, med 40 Rbd. Saa bør og Tiltalte, Høiesteretsadvocat Lehmann, for sin mod Generalfiscalen brugte utilbørlige Skrivemaade bøde 20 Rbd. til Kjøbenhavns Fattigvæsens Hovedkasse og betale ligesaameget til Justitskassen. Sidstnævnte 2de Beløb at udredes inden 15 Dage efter denne Doms lovlige Forkyndelse og Dommen iøvrigt at efterkommes under Adfærd efter Loven. (Bl. Td.)
Viborger Samler, 1846-02-14
Ved Høiesteretsdom af 9de De er forhenv. Red. af Fædrel.", Cand. jur. J. F. Giødwad for en Artikel med Overskrift: "Kolettis 11., indført i Fædrel." for 5 Febr. f. A., bleven idømt 200 Rbd. Mulct og 1 Aars Censur. Ved Hof= og Stadsretten var Hr. Giødwad frifunden for Actors Tiltale, imod at udrede Omkostningerne.
Viborger Samler, 1846-02-14
Ved Mødet i det Skandinaviske Selskab forleden Aften præsiderede Advocat Lehmann, der optoges 46 nye Medlemmer, og Selskabet fik Underretning om, at der til Bestyrelsen var indløben en Skrivelse fra nogle af Selskabets Medlemmer, om at Selskabet skulde lade det være eet af sine Formaal at udbrede Kiendskab til det Jslandske Sprog iblandt os, hvilket de meente kunde skee, deels ved at deri Bibliotheket anskaffedes Jslandske Bøger til Udlaan, deels ved at udgive Brochurer, som de Svenske, man tidligere havde udgivet. Denne Sag, der tidligere havde været en Gienstand for Bestyrelsens Opmærksomhed, vil nu atter blive optagen af den. Der meddeeltes endvidere Selskabet, at Boghandler Bakke i Stockholm havde sendt Selskabet en Gave af flere Bøger, og endelig, at et Skandinavisk Selskab havde dannet sig i Bordeaux. Ved den sidst afholdte practiske Prøve for Ustuderede tilkiendtes: A. Langballe, J. A. Hansen, C. F. R. Hennichsen, J. S. Budstrup og M. C. Mønster Characteren Vel; Characteren Temmelig Vel erholdt C. S. Ravnkilde, F. C. Meldal, C. C. Hanson, S. P. Ottesen, P. Larsen, G. Helm, O. M. C. Jørgensen, H. C. Broe, S. C. Sparck, O. Th. C. Finsen og C. F. Marcussen.
Viborger Samler, 1846-02-14
Nu ere over 14 Dage forløbne siden den voldsomme Jldsvaade i Vimmelskaftet i Kbhvn, og endnu ryger det stærkt fra Grunden. For et Par Dage siden meente man, at den tilstedeværende Sprøite var overflødig og kjørte den bort; men det begyndte atter stærkt at ulme i Grunden, og man fandt det nødvendigt atter at lade den hente, forat anvende den. Aarsagen til at Jlden i Grunden saa langsomt vil slukkes maa ligge deri, at Gløder i Steen kullene endnu bestandig næres ved den tilkomne Fugtighed.
Viborger Samler, 1846-02-14
J en kjøbenhavnsk Pigeskole dristede nylig en Lærer i Tydsk sig til at kalde een af de unge Damer med det simple, democratiske Udtryk: "Tøs." Man betænke! Men de unge Damer besluttede at tage en eclatant, om ikke blodig Hævn. Den næste Dag skulde der i samme Lærers Time oversættes skrivtlig fra Tydsk paa Dansk, Læreren gjennemsaae Stilene og til sin Forundring fandt han i dem alle Ordet "Mädchen" oversat med "Tøs." Han spurgte, hvem Ophavsmanden var til disse Narrestreger; men nu hævede sig et almindeligt Forbittrelses=Skrig, man hvæsede og peeb, og vedblev saalænge dermed, indtil Læreren tilsidst maatte vige for de unge Amazoners Angreb og forlade Skolen. Vi skulle ikke kunne sige, om Læreren atter har indtaget sin Plads, men vi haabe imidlertid, at de unge Damers respective Forældre i Forening med Skolebestyrerinden have søgt at curere dem for deres altfor pirrelige point d'honneur, der lover, at de i Tiden vil blive meget stridbare Huusmødre. (Flyst.)
Viborger Samler, 1846-02-14
Redacteuren af "Berl. Tid." har modtaget følgende Skrivelse: "Saa mange Actieselskaber stiftes i den sildigere Tid til Fornøielser eller egen Fordeel – skulde det ei tænkes muligt, for det for sin Velgiørenhed saa priste- og det vist nok med Rette priste - danske Publicum, at begrunde Et, som havde til Formaal: Redningsanstalter, langs vore Kyster, fortrinlig paa Jyllands Vestkyst, til Frelse for de Mangfoldige, vi jevnligen see og høre der tilsætte Livet ved Strandinger og andre ulykkelige Begivenheder; – jeg har intet Navn, der kan gavne Sagen; men fremsat af Dem kunde Jdeen maaskee dog vække formaaende Mænd til at optage og discutere den, og muligt i sin Tid bringe den til Udførelse. - Hensigten med disse Linier, antager jeg, kan ikke miskjendes, og jeg haaber, paa Menneskelighedens Vegne, at De ikke paa Grund af min Anonymitet, lader en, som jeg troer, god Jdee blive ufødt.
Viborger Samler, 1846-02-14
Den 15de Jan. afholdtes paa Raadstuen i Saxkjøbing en Borgerforsamling, i hvilken der blev afgivet Stemme over et Forslag om Opførelsen af en ny Skolebygning med Locale for en Realklasse. 40 Borgere vare mødte, af hvilke Halvdelen erklærede sig for og Halvdelen imod Forslaget. Da Stemmegivningen var endt, indfandt Menighedens Sjælesørger sig i Forsamlingen, og efterat have erkyndiget sig om Stemmegivningens Udfald, begyndte han en Tale, der i Førstningen lød ganske rolig og sagtmodig, men som kun havde varet kort, for der i samme faldt Ord om Menneskers Opdragelse lig Sviin og Hunde". Disse Ord bleve ilde optagne, og Forsamlingen, begyndte at tale høit indbyrdes om, at det var slemme Udtryk, men Præsten talede endnu høiere og sagde: "Vil J ikke have en Skole, saa skal J have en Skole!" Ved saadan Tale ilede den fredelige lille Byes Borgere hver til Sit, uden at sige Noget til Præsten; men havde det været enhver Anden, end deres Sjæles Hyrde, der havde talet saalunde, havde de vist taget til Gjenmæle eller maaskee fjernet Taleren fra deres Forsamling. (L. F. St.)G. v. Rosen, den tydske (9: kieler) Student, som for et Par Aar siden, formedelst en Duel, saa arresteret i Nyborg Fæstning og forresten var et yderst jovialt og gemytligt Menneske, der tappert havde fægtet i Algier og i Spanien, denne v. Rosen er en af de Skribenter, der ere i Sachsen blevne forviste fra Leipzig. J "Hamburger, Jahreszeitungen, lades alle de fra Leipzig forviste Litterati tale hver sin Sag og i den Anledning siger v. Rosen: "Bin im Kamp mit Beduinen. Stets als Sieger noch erschienen, That auch gegen die Carlisten 3meimal mit Erfolg mich rusten, Doch gegen deutsche Polizer War's mit meinem Sieg vorbei."
Viborger Samler, 1846-02-14
Læserne ville erindre, hvorledes Herredsfoged Ammitzbøll, iblandt flere, udviste en sjelden Activitet ved de gjentagne ulykkelige Bjergningsforsøg ved Strandingen, i December Maaned f. A. udenfor Blokhuus af det hollandske Kufskib "Hendrikke Cathrine" af Peckela, der lo stede 7 uforfærdede Bjergeres og Familieforsørgeres Liv.
Viborger Samler, 1846-02-14
Det glæder os nu at erfare - hedder det i Hjørring, Avis - at Hs. Maj. Kongen har belønnet denne raske Daad ved at tilstille Hr. Ammitzbøll Fortjenstmedaillen i Guld, med Tilladelse til at bære Samme; endvidere ved at tilkjendegive Sandflugtscommissair Faye, Fuldmægtig Staugaard, L. W. Hoff, Handelsbetjent Munk og Chr. Møller Hs. Majestæts allerhøieste Tilfredshed, samt ved at bestemme en Sum Penge til Uddeling blandt Bjergerne.
Viborger Samler, 1846-02-14
J Ribe Avis læses følgende Advarsel: Jfølge paalidelige Efterretninger skal en vis Herredsfoged have opdaget ikke mindre end 29 Roverhuler her i Tørninglehn. Hvilket jeg ikke har villet undlade at bekjendtgjøre til Efterretning og Advarsel for alle fremmede Reisende, hvis Vei maatte falde gjennem denne farlige Egn. – Tørninglehn, den 2den Februar 1846. Richard.
Viborger Samler, 1846-02-14
Udnævnelser. Under 7de d. M. har Hs. Majestæt allern, beskikket Generalconsul i Marocco, Conferentsraad Carstensen, til kongelig dansk Generalconsul i Christiania. Under f. D. har Hs. Majestæt allern, beskikket Sognepræst for Farstrup og Lundbye Menigheder i Viborg Stift, H. Wulff, til Sognepræst for Levring; og Horup Menigheder i Aarhuus Stift, og Lic. theol. O. C. L. Gad til residerende Capellan ved Vor Frue Kirke i Aarhuus og Sognepræst for Aaby Menighed. Under f. D. er Kammer skriver under General-Toldkammer- og Commerce-Collegiet, Nicolai Lautrup Knoph, allernaadigst beskikket til Toldcontrolleur i Nykjøbing i Sjælland.
Viborger Samler, 1846-02-14
Efterretning om ledige geistlige Embeder. 1. Helligs og Gjettrup Sognekald i Aalborg Stift, gl. Angivelse 176 Rbd. 66 s., har nu følgende Jndtægter: 1) Tienden udgjør circa 170 Tdr. Byg og 6 Tdr. Havre. 2) Af et Fæstehuus 2 Rbd. 4 Mk. 3) Qvægtiende 10 Rbd. 4) Paaske- og St. Hans Rente 1 Tde. 2 Skpr. Rug, 11 Lpd. Ost, 20 Ol Æg og et Maal Mælk til Ost, 5) Offer og Accidentfer c. 50 Rbd. - Præstegaarden staaer for Hartkorn 14 Tdr. 7 Skpr. 2 Fdkr. 1 1/4 Alb. Den afløselige Deel af den paa Kaldets Tiende hvilende Bankhæftelse er indfriet ved offentligt Laan, mod 4 pCt. Rente. De kgl. Skatter m.v. udgjøre c. 16 Rbd. Copenser og Communeafgifter c. 24 Rbd. og 3 Mk. Dragonhest, holdes. Enkepension bliver at udrede med 20 Tdr. Byg og 2 Rbd. 4 Mk. - 2. Møborg og Nees Sognekald i Ribe Stift, gl. Angivelse 220 Rbd., har nu følgende Jndtægter: 1) Korn og Qvægtienden af begge Sogne, som størstedeels er fastsat ved confirmeret Forening, udgjør 65 Tdr. 7 1/2 Skp. Rug, 55 Tdr. Byg og 55 Tdr. Havre. 2) Af tvende Annergaarde 8 Lpd. Smør, 8 Rbd., 1 Lam, 3 Tdr. Rug, 2 Tdr. Byg og 1 Tde. Havre. 3) Af Hovedgaarden Ulvsund 2 Tdr. Rug. 4) Smaa redsel 11 Lpd. Ost og 84 Snese Æg. 5) Offer og Accidentser c. 160 Rbd. Præstegaarden staaer for Hartkorn 8 Tdr. 3 Skpr. 2 Alb. efter den gamle Matrikul. Jldebrændsel haves til Fornødenhed. Jfølge et Gavebrev af 1696 skal som Jnventarium ved Møborg Præstegaard fra Formand til Eftermand i Embedet overleveres 8 gode og dygtige Malkekøer, hvorimod Sognepræsten skal være forpligtet at forrette Gudstjeneste med Prædiken i Møborg Kirke hver Fredag fra AlleHelgensdag indtil Fastelavn. Skatter, som betales i Amtstuen, udgjøre c. 100 Rbd. Landemodsexpenser c. 13 Rbd. Artillerihest holdes. – 3. Vodder Sognekald, i Tørninglehen, under Ribe Stift. Dette Embede hvis gamle Angivelse 178 Rbd., har nu følgende Jndtægter: 1) Præstetienden har efter Overeenskomst indbragt 29 1/2 Td. Rug, 33 Tdr. Byg, 21 Tdr. Havre, 6 Tdr. Boghvede, 10 Traver Tag, 10 Traver Halm og 33 Rbd. 2) Tiende af Kalve, Lam og Gjæs c. 32 Rbd. 3) Smaaredsel og Smørbør 21 Snese Æg, 110 Brød, 19 Oste og 6 Fjerdinger Smør. 4) Offer og Accidentser c. 140 Rbd. 5) Renter, af 560 Rbd., som ere indkomne for bortsolgte Jorder. 6) Præstegaardens Andeel af Jndtægten af nogle bortfæstede Byjorder, 2 Rbd. 48 s. 7) For at holde Brød og Viin til Kirken 12 Rbd. 76 s. Præstegaarden, af 1/2 Plovs Taxt, har et Areal af c. 150 Tdr. Land Agger, Eng og Hede. Brændsel haves omtrent til Fornødenhed. Kongelige Skatter, foruden Extraskat, som er 1 Rbd. Courant pro persona, beløbe sig til 11 Rbd. 48 s., Communeafgifter 5 a 6 Rbd., Landemodserpenser c. 8 Rbd. Præstegaarden indløses efter Overeenskomst eller Taxation, sidst indløstes den med 1920 Rbd.; Kaldet eier deraf selv 40 Rbd.
Viborger Samler, 1846-02-14
Kjøbenhavns Børs-Cours, den 10de Februar. Norske Speciessedler 197 1/2 Rbd. Sedl. 4 pCt. Kgl. Obligationer (uden Rente) 103 3/4 a 104 Rbd. S. Nationalbank=Actier 163 Rbd. i r. S.
Viborger Samler, 1846-02-14
(Nationalbank=Actiernes Priis er med det fra 1ste August f. A. paaløbende Udbytte.)
Viborger Samler, 1846-02-14
Skibs= og Handels-Efterretninger. Jfølge officiel Meddelelse er Natten imellem den 1ste og 2den Januar paa den franske Kyst ved Calais inddrevet et Skib uden Mandskab, som fandtes at være den danske Galease "Aurora", Capt. Hevn, fra Riga med en Ladning Egetømmer og Hørfrø bestemt til Bordeaur. Hele Ladningen er bjerget, men det var endnu uvist om Skibet atter kunde bringes i sø dygtig Stand. (Handt.)
Viborger Samler, 1846-02-14
Odense. Det er bekjendt nok, at der her i de sidste Aar er foregaaet en betydelig Forhøielse af Priserne paa Eiendomme, og som et Exempel kan anføres, at i denne Tid er et nyt opført 1 Etages Huus paa 4 Fag med en liden Gaardsplads, men uden Bagbygninger, og beliggende i et lille Stræde, solgt for 1150 Rbd.
Viborger Samler, 1846-02-14
Døde. Kjøbenhavn: Klokker ved Frue Kirke, Kammerraad Niels Tilman Hansen, 20 Aar; Johan Fr. Daniel Frederichsen, 52 Aar; Anne Elisabeth Steffens, f. Ahlbom, 68 Aar; Reebslagermester Johan Peter Bohn, 58 Aar; Ane Charlotte Amalie Lund, f. Lund, 41 Aar; Carl Harald Wexøe, 1 1/2 Aar. Odense, Veiopsigtsfører Lars Nielsen Boeberg, 62 Aar. - Sønder-Esterbølle: Selveier-Gaardmand Hans Pedersen, 66 Aar. - Maarup Mølle. Jens Sørensen Møller, 29 Aar. Aalborg: Stine Bock, f. Asp, 50 Aar, Johan Hendrick Funck, 24 Aar. - Vestergaard i Kornum: Vilhelm Claudius Emil Sophus Lund, 8 Aar. - Hobro. Frederich Georg Sielle, 46 1/2 Aar.
Viborger Samler, 1846-02-14
Ved Tallotteriets 1456de Trækning i Altona, den 10de Februar, udkom: Nr. 40. 26. 48. 27. 13.
Viborger Samler, 1846-02-14
Jmorgen prædiker Hr. Pastor Steenstrup i Domkirken; i Søndresogns Kirke Hr. Pastor Silverberg.
Viborger Samler, 1846-02-14
AVERTISSEMENTS. Aar 1845 den 20de November blev i Hillerød Bye og Frederiksborg Districts Birketingsret afsagt Dom i Sagen: Nr. 11 3/4. Sognepræst Kanneworff i Butterup, contra: Seminarist Wincken i Hillerod, og saaledes kjendt for Ret: "De af Citanten Hr. Pastor Kanneworff til Butterup paaankede af indstævnte Seminarist Wincken mod ham i Maanedsskrivt og Repertorium for Almue=Skolelærere af 6te Aargangs December Hefte 1844, brugte Udladelser og Sigtelser, bør døde og magtesløse at være og ikke komme Citanten til Fornærmelse paa Ære, gode Navn eller Rygte, og bør Jndstævnte for sit herved udviste og paatalte Forhold bøde 50 Rbd. til Holbek Amts Fattigkasse samt være Censur undergiven i 1 Aar. Endelig bør Jndstævnte udrede de Retsgebyhrer og Afgivter samt Stempletpapiir, som Citanten under Sagen skulde have erlagt, om han ei var meddeelt beneficium processus gratuiti, samt betale i Salarium til den for Citanten befalede Sagfører, Procurator Schmidt, 8 Rbd. At efterkommes inden 15 Dage efter denne Doms lovlige Forkyndelse under Adfærd efter Loven." Arboe. Hvilket efter ovenmeldte Forordning herved bekjendtgjøres. Bye- og Birkeskriver-Contoiret i Hillerød, den 30te Decbr. Kinch.
Viborger Samler, 1846-02-14
Varme Posteier og Jis faaes i Morgen (Søndag)
Viborger Samler, 1846-02-14
hos Conditor H. P. Høyer.
Viborger Samler, 1846-02-14
Fra Pressen i Viborg er udkommet: Besynderligheder i Danmark siden Hans Majestæt Kong Christian den Otteendes Regjerings-Tiltrædelse. Fremstillede af en jydsk Præst i Hersom. og faaes heftet for 1 Mk. hos P. C. Kabell.
Viborger Samler, 1846-02-14
Bedste Slags islandsk Klipfisk faaes hos J. C. Møller.
Viborger Samler, 1846-02-14
Det saameget efterspurgte Hamborger Hvedemeel, faaes atter hos J. C. Møller.
Viborger Samler, 1846-02-14
Brabrander Vinduesglas, faaes meget billigt hos J. C. Møller.
Viborger Samler, 1846-02-14
Paa Liseborg kan en Kokkepige og en Udpige erholde Tjeneste til anstundende 1ste Mai. Mærk.
Viborger Samler, 1846-02-14
Formedelst Kjøb af en større Eiendom, skal min Gaard"Meldgaard absolut sælges ved een eneste Auction, som holdes paa Gaarden den 16de Marts, om Formiddagen Kl. 10. Dens Hartkorn er nyt 2 Tdr. 2 Skpr. og gl. 2 Tdr. 4 Skpr. Gaarden er for 8 Aar siden af nyt opbygget. Til Gaarden avles aarlig 16 a 20 Læs Hø, dens nuværende Besætning 3 Heste, 6 Køer, 2 Stude og 36 Faar. Tvende Tiender kan følge med Gaarden, der ligger beqvem for alle sine Eiendomme. Om forlanges kan en Deel af Kjøbesummen blive indestaaende i Eiendommen. Det bemærkes: at Eiendommen ogsaa kan, forinden den berammede Auctionsdag, underhaanden afkjøbes mig. Meldgaard i Fistbek, den 12te Februar 1836. Jørgen Meldgaard.